Kinnistusraamat
City24 pakub koostöös Registrite ja Infosüsteemide Keskusega võimalust vaadata kinnisvaraobjektide andmeid AVALIKUST ELEKTROONILISEST KINNISTUSRAAMATUST (objekti detailvaates kuulutuse all link "Vaata andmeid kinnistusraamatust ").
Registrite ja Infosüsteemide keskus peab kinnistusraamatu keskandmebaasi, kus registriosade andmestik on elektrooniline. Seda saab tasu eest interneti kaudu kasutada.
Kinnistusraamatu registriosad on avalik teave, nendega võib igaüks kohtu kinnistusosakonnas tutvuda. Notariaalselt tõestatud kinnisvaratehingu sõlmimisel kontrollib notar ise kinnistusraamatu seisu.
Mida kinnistusraamatusse kantakse?
Kinnistu kohta kantakse kinnistusraamatusse omandisuhted ning kolmandate isikute kasuks kinnistule seatud piiratud asjaõigused:
tagatisõigused: hüpoteegid ja reaalkoormatised;
kasutusõigused: hoonestusõigused,
reaalservituudid ja isiklikud servituudid (kasutusvaldus ja isiklik kasutusõigus);
omandamisõigused: ostueesõigused.